Zakon o davčnem potrjevanju računov, ki uvaja davčne blagajne za tiste, ki prejemajo gotovinska plačila.
Zakon za gotovinska plačila oziroma plačila z gotovino pravi, da so to plačila z bankovci in kovanci, ki so v obtoku kot plačilno sredstvo, drugi načini plačila, ki niso neposredna nakazila na transakcijski račun, odprt pri ponudniku plačilnih storitev, plačila s plačilno ali kreditno kartico, čekom in drugi podobni načini plačila.
Ker je PayPal ponudnik spletnih plačilnih storitev, ki izvaja svoje storitve v Sloveniji neposredno, se plačila, ki jih podjetje prejme na svoj PayPal račun, ne obravnavajo kot gotovinska, zaradi česar podjetjem, ki uporabljajo PayPal, ni potrebno imeti davčne blagajne. Tako pojasnjujejo na Ministrstvu za finance in Finančni upravi.